Афіцыйна я нідзе і ніколі не выкладаў, а ў нефармальнай абстаноўцы — бывала. Дэманстраваў свае педагагічныя якасці (канечне, не наўмысна). Калі некалькі гадоў назад я ўдзельнічаў у пастаноўцы навагодняй казкі, нехта з педагогаў сказаў, назіраючы мае зносіны з маладымі акцёрамі, што з мяне выйшаў бы нядрэнны выкладчык. Лічу, што гэта так, але ў мяне не было б часу кожны дзень выкладаць, а рабіць гэта набегамі не варта. Зразумела, што за столькі часу назапасілася шмат таго, што я ведаю і ўмею і чым можна было б падзяліцца з моладдзю. Часта, седзячы ў журы, бачыш выступленні маладых артыстаў і з горыччу разумееш: выкладаць павінны толькі тыя людзі, якія нечага дасягнулі самі ў акцёрскай прафесіі.